Undir yfirborðið - 2. þáttur - Ástarfíkn og ástarforðun - - Vel gert fólk vanrækir börnin sín og skaðar sig í ástarfíkn . Í þessum þætti skoðum við sjúka ást , haltu-mér slepptu mér sambönd , ástarþráhyggju og tilfinningalega þjáningu sem getur verið gríðarlega skaðleg , veldur því að fólk vanrækir börnin sín , fremur morð og gengur í sjóinn ! Þetta er kallað “ Love Addiction ” og “ Love Avoidant ” – eða ÁSTARFÍKN OG ÁSTARFORÐUN . Hann segist hafa alist upp við miklar ranghugmyndir um konur , sem voru annaðhvort gyðjur eða hórur . Í þættinum er einnig rætt við listakonurnar Elísabetu Jökulsdóttur og Brynhildi Karlsdóttur sem eru óvenju opinskáar um ástarmál sín , en Brynhildur samdi m.a. lagið “ Ekki sleppa ” um reynslu sína af sjúkri ást . Þær höfðu allar keyrt út í Gróttu til að arga og gráta útaf ástarmálum , höfðu beigt og sveigt mörkin sín , orðið sér til skammar með því að senda of mörg SMS , höfðu týnt sér í sælu eða sorg , lent í vandræðum í vinnunnn , og það sem verst , höfðu vanrækt börnin sín ! - - - - - - - - - - - - - - Nokkrar spurning sem segja til um hvort þú sért ástarfíkill eða -forðari ? Átt þú það til að verða yfir þig hrifinn af manneskju sem þú þekkir lítið sem ekkert ? Er hugsanlegt að þú gætir notið þín betur í lífinu ef þú værir ekki svona upptekin af annarri manneskju ?